গার্ডেনরিচে ভুয়ো কল সেন্টারের পর্দাফাঁস, গ্রেফতার ৪

কলকাতা: শহরে ফের ভুয়ো কল সেন্টারের (Kolkata Illegal Call Center) হদিশ মিলল। মঙ্গলবার রাতে অভিযান চালিয়ে ধৃতদের গার্ডেরিচ থানা (Garden Reach Police Station)। ভুয়ো কল সেন্টারে অভিযান চালিয়ে ৪ জনকে গ্রেফতার করল পুলিশ। কল সেন্টার থেকে ১ কোটি ১৮ লক্ষ টাকা উদ্ধার করা হয়েছে। বুবার ধৃতদের আদালতে তোলা হয়েছে। জিজ্ঞাসাবাদের জন্য পুলিশ নিজেদের হেফাজতে নেওয়ার আবেদন জানিয়েছে।

আরও পড়ুন: থানায় বিয়ের আসর বসালেন আইসি, কবজি ডুবিয়ে চলল খাওয়া-দাওয়া!

পুলিশ সূত্রে খবর, বেশ কয়েকদিন ধরে খবর আসছিল গার্ডেনরিচ থানা এলাকায় আয়রন গেট রোডেরের হোয়াইট হাউস নামের একটি বিল্ডিংয়ে ভুয়ো কল সেন্টার চলছে। গোপন সূত্রে খবর পেয়ে মঙ্গলবার রাতে অভিযান চালায় পুলিশ। অভিযানে ইউসুফ খান, মুর্শিল খান, জাস্টিন পাল, মহম্মদ শাহরুখ নামের চার যুবককে গ্রেফতার করেছে পুলিশ। তাঁদের প্রত্যেকের বয়স ৩০-এর মধ্যে। ধৃতদের থেকে ১ কোটি ১৮ লক্ষ টাকা-সহ কিছু সোনার গয়নাও উদ্ধার করা হয়েছে। শুধু তাই নয় বেশ কয়েকটি ল্যাপটপ, রাউটার ও অন্যান্য কাগজপত্র পাওয়া গিয়েছে। অভিযুক্ত আদাসতে পেশ করে নিজেদের হেফাজতে নেওয়ার আবেদন জানিয়েছে পুলিশ। ভারতীয় ন্যায় সংহিতার ধারা অনুযায়ী, ৬১ (২), ৩১৯(২) ৩১৮(৪), ৩৩৬(২), ৩৩৬(৩), ৩৩৮, ৩৪০(২) সহ একাধিক ধারায় মামলা রুজু করেছে পুলিশ।

দেখুন ভিডিও